
[bookmark: Sujet][bookmark: References]Riżoluzzjoni leġiżlattiva tal-Parlament Ewropew tas-26 ta' Novembru 2025 dwar l-abbozz ta’ regolament tal-Kunsill li jemenda r-Regolament (KE) Nru 2533/98 dwar il-ġbir ta’ tagħrif statistiku mill-Bank Ċentrali Ewropew (09737/2025 – C10-0118/2025 – 2025/0806(CNS))
(Konsultazzjoni)
Il-Parlament Ewropew,
–	wara li kkunsidra r-rakkomandazzjoni tal-Bank Ċentrali Ewropew (09737/2025 – BĊE/2025/17),
–	wara li kkunsidra l-Artikolu 129(4) tat-Trattat dwar il-Funzjonament tal-Unjoni Ewropea u l-Artikoli 5.4 u 41 tal-Istatut tas-Sistema Ewropea ta’ Banek Ċentrali u tal-Bank Ċentrali Ewropew, skont liema artikoli ġie kkonsultat mill-Kunsill (C10‑0118/2025),
–	wara li kkunsidra l-Artikolu 84 tar-Regoli ta’ Proċedura tiegħu,
–	wara li kkunsidra r-rapport tal-Kumitat għall-Affarijiet Ekonomiċi u Monetarji (A10-0222/2025),
1.	Japprova l-abbozz propost fir-rakkomandazzjoni tal-Bank Ċentrali Ewropew kif emendat;
2.	Jistieden lill-Kunsill jinfurmah jekk ikollu l-ħsieb li jitbiegħed mit-test approvat mill-Parlament;
3.	Jitlob lill-Kunsill biex jerġa’ jikkonsultah jekk ikollu l-ħsieb li jemenda l-abbozz propost fir-rakkomandazzjoni tal-Bank Ċentrali Ewropew b’ mod sustanzjali;



4.	Jagħti istruzzjonijiet lill-President tiegħu sabiex tgħaddi l-pożizzjoni tal-Parlament lill-Kunsill, lill-Kummissjoni u lill-parlamenti nazzjonali.



Emenda		1
Abbozz ta’ regolament
Premessa 1
	

	Abbozz tal-Bank Ċentrali Ewropew
	Emenda

	(1)	Ir-Regolament tal-Kunsill (KE) Nru 2533/981 huwa element ewlieni fil-qafas legali li jappoġġa l-kompiti tal-ġbir ta’ informazzjoni statistika tal-Bank Ċentrali Ewropew (BĊE) megħjun mill-banek ċentrali nazzjonali. Il-BĊE konsistentement serraħ fuq dak ir-Regolament biex iwettaq u jżomm monitoraġġ tal-ġbir koordinat ta’ informazzjoni statistika neċessarja biex jitwettqu l-kompitiijiet tas-Sistema Ewropea ta’ Banek Ċentrali (SEBĊ).
	(1)	Ir-Regolament tal-Kunsill (KE) Nru 2533/981 huwa element ewlieni fil-qafas legali li jappoġġa l-kompiti tal-ġbir ta’ informazzjoni statistika tal-Bank Ċentrali Ewropew (BĊE) megħjun mill-banek ċentrali nazzjonali. Fit-twettiq u l-monitraġġ tal-ġbir ikkoordinat ta’ informazzjoni statistika neċessarja, il-BĊE konsistentement serraħ fuq dak ir-Regolament biex b’mod aktar effiċjenti jissodisfa l-objettivi tiegħu u jwettaq il-kompiti tiegħu kif stabbiliti fl-Artiklu 2 tas-Sistema Ewropea ta’ Banek Ċentrali (SEBĊ).

	__________________
	__________________

	1 Regolament tal-Kunsill (KE) Nru 2533/98 tat-23 ta’ Novembru 1998 dwar il-ġbir ta’ tagħrif statistiku mill-Bank Ċentrali Ewropew (ĠU L 318, 27.11.1998, p. 8, ELI: http://data.europa.eu/eli/reg/1998/2533/oj). http://data.europa.eu/eli/reg/1998/2533/oj).
	1 Regolament tal-Kunsill (KE) Nru 2533/98 tat-23 ta’ Novembru 1998 dwar il-ġbir ta’ tagħrif statistiku mill-Bank Ċentrali Ewropew (ĠU L 318, 27.11.1998, p. 8, ELI: http://data.europa.eu/eli/reg/1998/2533/oj). http://data.europa.eu/eli/reg/1998/2533/oj).



Emenda		2
Abbozz ta’ regolament
Premessa 3
	

	Abbozz tal-Bank Ċentrali Ewropew
	Emenda

	(3)	It-trasformazzjoni diġitali introduċiet opportunitajiet radikali u ġodda biex it-teknoloġiji diġitali jiġu integrati mhux biss fin-negozji, iżda wkoll fil-forniment ta’ servizzi pubbliċi. Dan ħoloq ambjent mingħajr preċedent bi ħtiġijiet ġodda għall-istatistika biex jitwettqu l-kompiti tas-SEBĊ u possibbiltajiet ġodda għall-ġbir aktar effiċjenti ta’ data granulari. Barra minn hekk, l-iżviluppi ekonomiċi u finanzjarji reċenti bħall-emerġenza klimatika, il-pandemija tal-COVID-19 u l-kriżi tal-enerġija u tal-għoli tal-ħajja kkawżata mill-gwerra ta’ aggressjoni tar-Russja kontra l-Ukrajna amplifikaw id-domandi u l-aspettattivi għal statistika aktar f’waqtha, aktar frekwenti u aktar dettaljata meħtieġa biex tappoġġa t-twettiq tal-kompiti tas-SEBĊ. Fl-istess ħin, huwa importanti li dawn id-domandi u l-aspettattivi jiġu bbilanċjati mal-ħtieġa li l-piż impost fuq l-aġenti ta’ rapportar jinżamm f’livell minimu, peress li l-kompetittività u l-produttività huma kundizzjonijiet essenzjali biex in-negozji jiffjorixxu. Għal din ir-raġuni, huwa importanti li l-qafas legali jiġi adattat biex jappoġġa l-prinċipju ta’ “darba biss” fir-rigward tar-rapportar statistiku u regolatorju kull fejn ikun possibbli biex jiġi żgurat li l-aġenti li jirrapportaw ma jkollhomx għalfejn jirrapportaw l-istess data aktar minn darba. Dawn l-adattamenti għandhom iqisu l-indipendenza tal-BĊE u l-prinċipji tal-istatistika stabbiliti fir-Regolament (KE) Nru 2533/98.
	(3)	It-trasformazzjoni diġitali introduċiet opportunitajiet radikali u ġodda biex it-teknoloġiji diġitali jiġu integrati mhux biss fin-negozji, iżda wkoll fil-forniment ta’ servizzi pubbliċi. Dan ħoloq ambjent mingħajr preċedent bi ħtiġijiet ġodda għall-istatistika biex jitwettqu l-kompiti tas-SEBĊ u possibbiltajiet ġodda għall-ġbir aktar effiċjenti ta’ data granulari. Barra minn hekk, l-iżviluppi ekonomiċi u finanzjarji reċenti bħall-emerġenza klimatika, il-pandemija tal-COVID-19 u l-kriżi tal-enerġija u tal-għoli tal-ħajja kkawżata mill-gwerra ta’ aggressjoni tar-Russja kontra l-Ukrajna amplifikaw id-domandi u l-aspettattivi għal statistika aktar f’waqtha, aktar frekwenti u aktar dettaljata meħtieġa biex tappoġġa t-twettiq tal-kompiti tas-SEBĊ. Fl-istess ħin, huwa importanti li dawn id-domandi u l-aspettattivi jiġu bbilanċjati mal-ħtieġa li l-piż impost fuq l-aġenti ta’ rapportar jinżamm f’livell minimu, peress li l-kompetittività u l-produttività huma kundizzjonijiet essenzjali biex in-negozji jiffjorixxu. Għal din ir-raġuni, huwa importanti li l-qafas legali jiġi adattat biex jappoġġa l-prinċipju ta’ “darba biss” fir-rigward tar-rapportar statistiku u regolatorju kull fejn ikun possibbli biex jiġi żgurat li l-aġenti li jirrapportaw ma jkollhomx għalfejn jirrapportaw l-istess data aktar minn darba. F’dan il-kuntest u minħabba l-potenzjal li tippreżenta d-diġitalizzazzjoni, jenħtieġ li l-BĊE jesplora aktar l-għodod li jisfruttaw id-diġitalizzazzjoni biex jissimplifika l-proċessi tal-ġbir tad-data u jtaffi l-piż tal-kompiti mwettqa mis-SEBĊ u mill-aġenti ta’ rapportar. Jenħtieġ li l-BĊE jkompli jivvaluta l-opportunitajiet u l-isfidi li jirriżultaw mill-użu tat-teknoloġiji diġitali l-ġodda għall-ġbir ta’ informazzjoni statistika u jenħtieġ li jagħmel rakkomandazzjoni ġdida biex jemenda dan ir-Regolament kif xieraq meta fil-valutazzjoni tiegħu jikkonkludi li dan huwa meħtieġ. Jenħtieġ li dawn l-adattamenti jqisu l-indipendenza tal-BĊE u l-prinċipji tal-istatistika stabbiliti fir-Regolament (KE) Nru 2533/98.



Emenda		3
Abbozz ta’ regolament
Premessa 3a (ġdida)
	

	Abbozz tal-Bank Ċentrali Ewropew
	Emenda

	
	(3a)	Sabiex jiġu żgurati r-robustezza u r-rilevanza tal-għodod analitiċi tiegħu, u f’konformità mal-mandat primarju tiegħu ta’ stabbiltà tal-prezzijiet, ikkomplementat mill-objettivi sekondarji tiegħu li jappoġġa l-politiki ekonomiċi ġenerali fl-Unjoni, inklużi dawk relatati ma’ kunsiderazzjonijiet ambjentali u ta’ sostenibbiltà, jenħtieġ li l-BĊE jkompli jsaħħaħ il-qafas statistiku tiegħu biex jirrifletti l-isfidi ekonomiċi u strutturali li qed jevolvu.



Emenda		4
Abbozz ta’ regolament
Premessa 3b (ġdida)
	

	Abbozz tal-Bank Ċentrali Ewropew
	Emenda

	
	(3b)	L-użu tal-intelliġenza artifiċjali joffri opportunitajiet biex jittejbu l-effiċjenza, il-preċiżjoni u l-puntwalità tal-ġbir u l-ipproċessar tad-data. Madankollu, l-użu tagħha jqajjem ukoll riskji speċifiċi relatati mat-trasparenza, il-preġudizzju, is-sigurtà, il-privatezza u l-obbligu ta’ rendikont. Għalhekk huwa neċessarju li jiġi żgurat li kwalunkwe sistema ta’ intelliġenza artifiċjali użata mill-BĊE jew mill-banek ċentrali nazzjonali fit-twettiq tal-kompiti statistiċi tagħhom tintuża b’mod responsabbli, trasparenti u sigur, filwaqt li jiġu żgurati sorveljanza umana xierqa u obbligu ta’ rendikont sħiħ, konsistenti mal-qafas legali tal-Unjoni u mal-indipendenza tal-BĊE.



Emenda		5
Abbozz ta’ regolament
Premessa 9
	

	Abbozz tal-Bank Ċentrali Ewropew
	Emenda

	(9)	Informazzjoni statistika kunfidenzjali li l-BĊE u l-banek ċentrali nazzjonali jiksbu għat-twettiq tal-kompiti tas-SEBĊ għandha tiġi protetta sabiex jiġi evitat l-użu u l-iżvelar illegali tagħha. Madankollu, ir-reġim ta’ kunfidenzjalità għandu jiġi rivedut u ċċarat biex jiġi żgurat li l-BĊE u l-banek ċentrali nazzjonali jużaw u jikkondividu ma’ xulxin informazzjoni statistika kunfidenzjali għat-twettiq tal-kompiti tas-SEBĊ imsemmija fit-Trattat u għall-iżvilupp, il-produzzjoni jew id-disseminazzjoni effiċjenti tal-istatistika jew biex tiżdied il-kwalità tagħha. Dawn ir-reviżjonijiet huma meħtieġa biex jiġi żgurat li l-informazzjoni tkun tista’ tinġabar mill-BĊE bl-assistenza tal-banek ċentrali nazzjonali skont il-prinċipju ta’ “darba biss”. Barra minn hekk, biex titnaqqas il-ħtieġa għal rekwiżiti ta’ rapportar statistiku u regolatorju duplikati, biex tiġi ffaċilitata l-kooperazzjoni fost l-awtoritajiet u l-korpi tal-Istati Membri u tal-Unjoni u biex jitnaqqsu l-piżijiet amministrattivi mhux meħtieġa, il-membri tas-SEBĊ għandhom ikunu obbligati jikkondividu informazzjoni statistika kunfidenzjali ma’ ċerti awtoritajiet u korpi għat-twettiq tal-kompiti tagħhom relatati mas-superviżjoni prudenzjali u l-istabbiltà tas-sistema finanzjarja, u mal-membri tas-Sistema Ewropea tal-Istatistika (ESS). Il-membri tas-SEBĊ għandu jkollhom il-flessibbiltà li jikkondividu informazzjoni statistika kunfidenzjali ma’ awtoritajiet u korpi oħra tal-Istati Membri u tal-Unjoni jew ma’ riċerkaturi affiljati ma’ korpi ta’ riċerka xjentifika f’ċirkostanzi speċifiċi. Bara minn hekk, sett speċifiku u ridott ta’ informazzjoni statistika kunfidenzjali jista’ jiġi kondiviż meta s-sorsi tal-informazzjoni huma diġà disponibbli għal aġent ta’ rapportar, pereżempju, meta tali informazzjoni hija rrapporatat minn entità kkontrollata minn aġent ta’ rapportar jew il-fergħat tiegħu. Sabiex tinżamm il-fiduċja tal-aġenti li jirrapportaw, għandu jkun hemm arranġamenti konsistenti biex tiġi protetta l-informazzjoni statistika kunfidenzjali u t-trasparenza mtejba dwar l-użi li għalihom tista’ titqiegħed l-informazzjoni statistika.
	(9)	Informazzjoni statistika kunfidenzjali li l-BĊE u l-banek ċentrali nazzjonali jiksbu għat-twettiq tal-kompiti tas-SEBĊ għandha tiġi protetta sabiex jiġi evitat l-użu u l-iżvelar illegali tagħha. Madankollu, ir-reġim ta’ kunfidenzjalità jenħtieġ li jiġi rivedut u ċċarat biex jiġi żgurat li l-BĊE u l-banek ċentrali nazzjonali jużaw u jikkondividu ma’ xulxin informazzjoni statistika kunfidenzjali għat-twettiq tal-kompiti tas-SEBĊ imsemmija fit-Trattat u għall-iżvilupp, il-produzzjoni jew id-disseminazzjoni effiċjenti tal-istatistika jew biex tiżdied il-kwalità tagħha. Dawn ir-reviżjonijiet huma meħtieġa biex jiġi żgurat li l-informazzjoni tkun tista’ tinġabar mill-BĊE bl-assistenza tal-banek ċentrali nazzjonali skont il-prinċipju ta’ “darba biss”. Barra minn hekk, biex titnaqqas il-ħtieġa għal rekwiżiti ta’ rapportar statistiku u regolatorju duplikati, biex tiġi ffaċilitata l-kooperazzjoni fost l-awtoritajiet u l-korpi tal-Istati Membri u tal-Unjoni u biex jitnaqqsu l-piżijiet amministrattivi mhux meħtieġa, il-membri tas-SEBĊ jenħtieġ li jkunu obbligati jikkondividu informazzjoni statistika kunfidenzjali ma’ ċerti awtoritajiet u korpi għat-twettiq tal-kompiti tagħhom relatati mas-superviżjoni prudenzjali u l-istabbiltà tas-sistema finanzjarja, u mal-membri tas-Sistema Ewropea tal-Istatistika (ESS). Il-membri tas-SEBĊ jenħtieġ li jkollhom il-flessibbiltà li jikkondividu informazzjoni statistika kunfidenzjali ma’ awtoritajiet u korpi oħra tal-Istati Membri u tal-Unjoni jew ma’ riċerkaturi affiljati ma’ korpi ta’ riċerka xjentifika f’ċirkostanzi speċifiċi. Bara minn hekk, sett speċifiku u ridott ta’ informazzjoni statistika kunfidenzjali jista’ jiġi kondiviż meta s-sorsi tal-informazzjoni huma diġà disponibbli għal aġent ta’ rapportar, pereżempju, meta tali informazzjoni hija rrapporatat minn entità kkontrollata minn aġent ta’ rapportar jew il-fergħat tiegħu. Sabiex tinżamm il-fiduċja tal-aġenti li jirrapportaw, jenħtieġ li jkun hemm arranġamenti konsistenti biex tiġi protetta l-informazzjoni statistika kunfidenzjali u t-trasparenza mtejba dwar l-użi li għalihom tista’ titqiegħed l-informazzjoni statistika. Sabiex jitrawmu riċerka u skrutinju indipendenti, jenħtieġ li l-BĊE u l-banek ċentrali nazzjonali jagħmlu disponibbli informazzjoni statistika kunfidenzjali mis-settijiet tad-data ewlenin tas-SEBĊ għar-riċerkaturi akkreditati, kull meta tali aċċess ikun jista’ jiġi pprovdut mingħajr riskju ta’ divulgazzjoni. Dan se jtejjeb l-użu analitiku tal-istatistika għat-tfassil tal-politika bbażat fuq l-evidenza fiż-żona tal-euro kollha, filwaqt li jippreserva l-kunfidenzjalità tad-data.



Emenda		6
Abbozz ta’ regolament
Artikolu 1 – paragrafu 2 – punt 2 – punt -a (ġdid)
Ir-Regolament (KE) Nru 2533/98
Artikolu 2 – paragrafu 1
	

	Test fis-seħħ
	Emenda

	
	(-a)	il-paragrafu 1 huwa sostitwit b’dan li ġej:

	1.	Sabiex jitwettqu r-rekwiżiti ta’ rappurtar statistiku tal-BĊE, il-BĊE, assistit mill-banek ċentrali nazzjonali skont l-Artikolu 5.2 tal-Istatut, għandu jkollu d-dritt li jiġbor informazzjoni statistika fil-limiti tal-popolazzjoni ta’ rappurtar ta’ referenza u għal dak li huwa neċessarju sabiex iwettaq il-kompiti tas-SEBĊ. L-informazzjoni tista’ tinġabar b’mod partikolari fil-qasam tal-istatistika monetarja u finanzjarja, l-istatistika dwar il-karti tal-flus, statistika dwar ħlasijiet u sistemi ta’ ħlasijiet, statistika dwar l-istabbiltà finanzjarja, statistika dwar il-bilanċ tal-ħlasijiet u l-istatistika dwar il-pożizzjoni internazzjonali tal-investimenti. Fejn neċessarju sabiex iwettaq il-kompiti tas-SEBĊ, informazzjoni addizzjonali tista’ jinġabar ukoll f’oqsma oħrajn f’każijiet debitament ġustifikati. L-informazzjoni miġbura sabiex jiġu sodisfatti r-rekwiżiti ta’ rappurtar statistiku tal-BĊE għandha tiġi speċifikata aktar fil-programm ta’ ħidma statistiku tas-SEBĊ.
	1.	Sabiex jitwettqu r-rekwiżiti ta’ rappurtar statistiku tal-BĊE, il-BĊE, assistit mill-banek ċentrali nazzjonali skont l-Artikolu 5.2 tal-Istatut, għandu jkollu d-dritt li jiġbor informazzjoni statistika fil-limiti tal-popolazzjoni ta’ rappurtar ta’ referenza u għal dak li huwa neċessarju sabiex iwettaq il-kompiti tas-SEBĊ. Biex jitwieġbu l-isfidi akuti u futuri, l-informazzjoni tista’ tinġabar b’mod partikolari fil-qasam tal-istatistika monetarja u finanzjarja, l-istatistika dwar il-karti tal-flus, statistika dwar ħlasijiet u sistemi ta’ ħlasijiet, statistika dwar l-istabbiltà finanzjarja, statistika dwar il-bilanċ tal-ħlasijiet, l-indikaturi makroekonomiċi u l-istatistika dwar il-pożizzjoni internazzjonali tal-investimenti. Fejn neċessarju sabiex iwettaq il-kompiti tas-SEBĊ, informazzjoni addizzjonali tista’ jinġabar ukoll f’oqsma oħrajn f’każijiet debitament ġustifikati. L-informazzjoni miġbura sabiex jiġu sodisfatti r-rekwiżiti ta’ rappurtar statistiku tal-BĊE għandha tiġi speċifikata aktar fil-programm ta’ ħidma statistiku tas-SEBĊ.



Emenda		7
Abbozz ta’ regolament
Artikolu 1 – paragrafu 1 – punt 3
Ir-Regolament (KE) Nru 2533/98
Artikolu 3 – paragrafu 1 – subparagrafu 1 – punt a
	

	Abbozz tal-Bank Ċentrali Ewropew
	Emenda

	(a)	għandu juża statistika eżistenti sakemm huwa possibbli;
	(a)	għandu juża statistika eżistenti sakemm huwa possibbli, f’konformità mal-prinċipju ta’ “darba biss”, u appoġġata minn soluzzjonijiet diġitali, meta jkun xieraq;


Emenda		8
Abbozz ta’ regolament
Artikolu 1 – paragrafu 1 – punt 3
Ir-Regolament (KE) Nru 2533/98
Artikolu 3 – paragrafu 1 – subparagrafu 1 – punt ba (ġdid)
	

	Abbozz tal-Bank Ċentrali Ewropew
	Emenda

	
	(ba)	għandu jqis il-politiki u l-objettivi ekonomiċi ġenerali fl-Unjoni, inklużi l-politiki dwar il-klima u l-ambjent;


Emenda		9
Abbozz ta’ regolament
Artikolu 1 – paragrafu 4 – punt 4 – punt ba (ġdid)
Ir-Regolament (KE) Nru 2533/98
Artikolu 7 – paragrafu 4a (ġdid)
	

	Abbozz tal-Bank Ċentrali Ewropew
	Emenda

	
	(ba)	jiżdied il-paragrafu li ġej:

	
	4a.	Il-BĊE għandu jaġġorna l-multi stabbiliti fil-paragrafu 4 kull 5 snin skont ir-rata tal-inflazzjoni taż-żona tal-euro.


Emenda		10
Abbozz ta’ regolament
Artikolu 1 – paragrafu 1 – punt 5
Ir-Regolament (KE) Nru 2533/98
Artikolu 8 – paragrafu 1 – punt 2 – punt b
	

	Abbozz tal-Bank Ċentrali Ewropew
	Emenda

	(b)	għandhom jikkondividu informazzjoni statistika kunfidenzjali ma’ partijiet leġittimi oħra għat-twettiq tal-kompiti statutorji rispettivi tagħhom relatati mas-superviżjoni prudenzjali u l-istabbiltà tas-sistema finanzjarja;
	(b)	għandhom jikkondividu informazzjoni statistika kunfidenzjali ma’ partijiet leġittimi oħra għat-twettiq tal-kompiti statutorji rispettivi tagħhom relatati mal-istabbiltà u l-effettività fuq terminu qasir u medju tas-sistema finanzjarja;


Emenda		11
Abbozz ta’ regolament

	(e)	jistgħu jagħtu aċċess lir-riċerkaturi affiljati ma’ korpi ta’ riċerka xjentifika għal informazzjoni statistika kunfidenzjali li ma tippermettix li aġent ta’ rapportar, jew persuna ġuridika jew fiżika oħra, entità jew fergħa jiġu identifikati direttament;
	(e)	għandhom jistabbilixxu qafas permanenti biex jiġi ffaċilitat u mogħti l-aċċess lir-riċerkaturi affiljati ma’ korpi ta’ riċerka xjentifika għal informazzjoni statistika kunfidenzjali, li tkopri s-settijiet ta’ data ewlenin kollha tal-BĊE, li ma tippermettix li aġent ta’ rapportar, jew persuna ġuridika jew fiżika oħra, entità jew fergħa jiġu identifikati direttament;

	2a.	Meta l-membri tas-SEBĊ jagħtu aċċess għal informazzjoni statistika kunfidenzjali fil-każijiet imsemmija fil-punti (e) u (g) ta’ dan il-paragrafu, il-persuna fiżika jew l-entità ġuridika li tirċievi aċċess għandha tuża dik id-data biss għall-iskop li għalih jingħata kunsens mill-membri tas-SEBĊ u, jekk applikabbli, mill-aġent li jirrapporta jew minn persuna, entità jew fergħa ġuridika jew fiżika oħra, li tista’ tiġi identifikata. Jekk il-persuna fiżika jew l-entità ġuridika li tirċievi aċċess għal din id-data tkun tista’ taħżinha, dan il-ħżin għandu jkun sigur sabiex jiġi evitat kwalunkwe ksur tal-kunfidenzjalità. Dan ma għandux jaqbeż 3 snin;

	(a)	għandha tieħu l-miżuri regolatorji, amministrattivi, tekniċi u organizzattivi kollha meħtieġa biex tiżgura l-protezzjoni fiżika u loġika tal-informazzjoni statistika kunfidenzjali skont ir-regoli komuni u l-istandards minimi definiti mill-BĊE; kif ukoll
	(a)	għandha tuża l-informazzjoni statistika kunfidenzjali esklussivament għall-fini li jkun ta l-kunsens għaliha l-membru tas-SEBĊ li jikkondividi l-informazzjoni u, jekk applikabbli, mill-aġent ta’ rapportar jew minn persuna ġuridika jew fiżika oħra, entità jew fergħa, li tista’ tiġi identifikata mill-informazzjoni statistika kunfidenzjali; kif ukoll



image1.png




